Branimir Štulić

**Branimir** "**Johnny**" **Štulić** (rođen 11. aprila 1953) jest jugoslavenski muzičar, frontmen grupe *Azra*.

## Biografija 
Otac Ivan Štulić, porijeklom iz Nina (kod Zadra), radio je kao oficir u tenkovskim jedinicama Jugoslovenske narodne armije (JNA), u kasarni u Skoplju. Godinu dana nakon što je Johnny rođen, njegova majka Slavica rodila je drugo dijete, sestru Branku. Sa 5 godina vraća se u NR Hrvatsku jer je njegov otac dobio premještaj u Jastrebarsko, blizu Zagreba.

## Muzička karijera 
Karijeru je počeo u bendu "Balkan Sevdah band" svirajući sopstvene pjesme kao i neke obrade The Beatlesa i folk muzike. Bend je 1977. promijenio ime u Azra. U prvoj postavi benda bili su Jura Stublić, Marino Pelajić i Mladen Juričić. Sastav se munjevito popeo na sam vrh jugoslovenske rock scene.

Prvi album Azre izašao je 1980. godine i smatra se jednim od najjačih debija u historiji jugoslovenskog rocka. Samostalno i sa grupom Azra, snimio je 16 muzičkih albuma, od kojih su mnogi prodati u tiražu većem od sto hiljada primjeraka, s ukupnim brojem koji premašuje milion prodatih nosača zvuka.

U Nizozemskoj živi od 1986. Od 1989. pod svojim imenom izdao je solo albume *Balkanska rapsodija* (1989) i *Balegari ne vjeruju sreći* (1990). Štulić je 1991. u Sarajevu snimio album *Sevdah za Paulu Horvat* (izdan 1995)

Nakon jugoslovenskih ratova Štulić je snimio dva albumu u Beogradu, Srbija i posljednji *Blase* 1997.

## Diskografija 
Branimir Štulić je autor desetak albuma, od kojih su mnogi prodati u tiražu većem od sto hiljada primjeraka. Po službenim podacima nekadašnjeg Jugotona, Štulić je prodao više od milion nosača zvuka do rata.

### Demo 
* Love Me Do, Zagreb 1969.
* Gimme some Lovin', Zagreb 1969.
* Please, please me, Zagreb 1969.
* Drugom stranom (kasnije Jablan), Rijeka 1975.
* Nemir moj, Rijeka 1975.
* Nedeljni komentar, Rijeka 1979.
* I nikom nije ljepše neg' je nam, Rijeka 1979.
* Balkan, Rijeka 1979.
* Obrati pažnju na posljednju stvar, Rijeka 1979.

### Azra 
* Azra 1980.
* Sunčana strana ulice (2LP) 1981.
* Ravno do dna (koncertni 3LP) 1982.
* Filigranski pločnici (2LP) 1982.
* Singl ploče 1979—1982. 1982.
* Kad fazani lete 1983.
* Krivo srastanje 1984.
* Kao i jučer, singl ploče 1983—1986. 1986.
* It Ain't Like In The Movies At All (3LP) 1986.
* Između krajnosti 1987.
* Zadovoljština (koncertni) 1988.

### Solo 
* Balkanska rapsodija" 1989.
* Balegari ne vjeruju sreći 1990.
* Sevdah za Paulu Horvat 1995.
* Anali 1995.
* Blasé 1997.

## Knjige 
* Filigranski pločnici, 1982.
* Big Bang, 1985.
* Anonymous Epigrams, 1988.
* Smijurija u mjerama, 2005.
* Smijurijada, 2010.
* Govorili su o Džoniju, 2010.
* Azra - Pevane pjesme, 2010.

## Reference 
## Vanjski linkovi 
* Azra HomePage - Stranica posvecena Azri i Johnnyju: tekstovi, interviewi, albumi, CD omoti, akordi, forum, chat, guestbook...
* Azra Home Page 
* Branimir Štulić - biografija 
* Džoni Štulić interview; list "ĆAO" vanredno izdanje "Legende osamdesetih"; mart-april 1990. (* * * Razgovor vođen u Zagrebu, Šumski dvor, 26. septembar 1989. * * *) 

Kategorija:Rođeni 1953.
Kategorija:Živi ljudi
Kategorija:Biografije, Skoplje
Kategorija:Jugoslavenski muzičari
Kategorija:Azra